

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. április 29-i rendes ülésére**

**Napirend tárgya:**

**Választási Bizottság tagjainak megválasztása**

**A napirendet tárgyaló ülés dátuma**: **2024.03.25.**

**A napirendet tárgyaló ülés:** **Képviselő-testület**

**Előterjesztő:** **dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:**

A választási eljárásról szóló 2013. évi XXXVI. törvény

**3. Költségkihatások:** Központi költségvetési források

**4. Tényállás bemutatása:**

A választási eljárásról szóló 2013. évi XXXVI. törvény (továbbiakban: Ve.) 23. §-a szerint a helyi választási bizottság (a továbbiakban: HVB) három tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt.

A képviselő-testület 2023.november 27-i ülésén 120/2023.(XI.27.) Önkormányzati határozatával döntött a bizottság összetételéről.

Az elmúlt hetekben több bizottsági tag is jelezte, hogy akadályoztatás miatt a június 9-re kitűzött választások során nem tud részt venni a bizottság munkájában, ezért szükséges további póttagokat választani.

Ehhez hasonlóan a 2022. március 10-i ülésén a képviselő-testület 32 /2022. (III.10.) Önkormányzati határozatával megválasztott Szavazatszámláló Bizottság több tagja is jelezte, hogy visszamondja tagságát, vagy egyéb ok miatt nem tud részt venni a bizottság munkájában június 9-én, ezért a Szavazatszámláló Bizottság tagjainak kiegészítése is szükséges.

A Ve. 14.§ (4) bekezdése szerint *,, A Nemzeti Választási Bizottság legalább hét,* ***a szavazatszámláló bizottság****, valamint az egy szavazókörrel rendelkező településen a helyi választási bizottság legalább öt, a területi választási bizottság, az országgyűlési egyéni választókerületi választási bizottság és a* ***több szavazókörrel rendelkező településen a helyi választási bizottság legalább három tagból áll*** *„*

A Ve. 25. §.-a alapján a választási bizottság tagjaira és póttagjaira tett indítványhoz módosító javaslat nem nyújtható be, és a megválasztásukról egy szavazással dönt a képviselő-testület.

A Ve. 17. §-a alapján a szavazatszámláló bizottságnak és a helyi választási bizottságnak csak a településen lakcímmel rendelkező, a központi névjegyzékben szereplő választópolgár lehet tagja. A választási bizottság választott tagja az lehet, aki az országgyűlési képviselők választásán jelöltként indulhat.

A Ve. 18. § (1) A választási bizottságnak nem lehet tagja

a) a köztársasági elnök,

b) a háznagy,

c) képviselő [a Ve. 3. S (1) bekezdés 4. pontja alapján képviselő: a választáson megválasztott képviselő, nemzetiségi szószóló, polgármester],

d) alpolgármester,

e) jegyző,

f) másik választási bizottság tagja, választási iroda tagja,

g) a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint

h) jelölt.

Nem lehet a választási bizottság választott tagja az (1) bekezdésben foglaltakon túl

a) párt tagja,

b) a választókerületben jelöltet állító jelölő szervezet tagja,

c) a választókerületben induló jelölt hozzátartozója,

d) a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott, a munkavállaló és az egészségügyi szolgálati viszonyban álló személy kivételével.

Telki, 2024. április 18.

dr. Lack Mónika

jegyző

**Határozati javaslat**

**Telki község Önkormányzat Képviselő-testülete**

**/2024. (IV. .) Önkormányzat határozata**

**Helyi Választási Bizottság póttagjainak megválasztása**

Telki község Önkormányzat képviselő-testülete a választási eljárásról szóló 2013.évi XXXVI. törvény 23.§-a alapján a 120/2023. (XI.27. ) Önkormányzati határozatát az alábbiak szerint egészíti ki:

Telki Helyi Választási Bizottság póttagjait az alábbiak szerint egészíti ki:

Póttag:

Kusner Ilonát

Bartus Editet

**Határidő:** azonnal

**Felelős:** Polgármester, Helyi Választási Iroda vezetője

**Határozati javaslat**

**Telki község Önkormányzat Képviselő-testülete**

**/2024. (IV. .) Önkormányzat határozata**

**Szavazatszámláló Bizottság tagjainak megválasztása**

Telki község Önkormányzat képviselő-testülete a választási eljárásról szóló 2013.évi XXXVI. törvény 24.§-a alapján úgy határozott, hogy a Szavazatszámláló Bizottság tagjainak megválasztja az alább személyeket:

Farkas György

Dombóvári Ágnes

Szilágyi Eszter

Szűcsik Gergely

Sipkovits Lajos

Villám Marcell

Karácsony Emma

**Határidő:** azonnal

**Felelős:** Polgármester, Helyi Választási Iroda vezetője